Record de contaminări azi în România. Oficial al ministerului Sănătăţii: Nu sunt motive de panică.
320
de oameni s-au îmbolnăvit de COVID astăzi, cel mai mare număr din ultimele
cinci săptămâni. Numărul
celor contaminaţi a depăşit 800 în 72 de ore. Secretarul
de Stat Andrei Baciu, de la Ministerul Sănătăţii, crede că încă nu avem motive
de panică. Autorităţile
se aşteptau la o creştere a cazurilor după 14 zile de la relaxarea
restricţiilor.
Nu ai motive de îngrijorare chiar dacă numărul celor contaminaţi cu noul coronavirus creşte de trei zile şi a depăşit 800 de bolnavi în 72 de ore. Ţi-o spune clar secretarul de stat Andrei Baciu, implicat împreună cu ministrul Sănătăţii în criza COVID. Astăzi s-au înregistrat 320 de cazuri noi, o cifră ce nu a mai fost atinsă de 35 de zile. Medicul spune că autorităţile se aşteptau la o
creştere după ce acum două săptămâni au îmblânzit restricţiile: terasele s-au
deschis şi deplasarea între localităţi a fost permisă. Deocamdată nu sunt
motive de panică, te linişteşte secretarul de stat, care adaugă însă că nu
trebuie să uiţi să porţi masca de protecţie, să te speli bine pe mâini şi
să eviţi spaţiile aglomerate. "În toate ţările care au dispus măsuri de relaxare a restricţiilor administrative, au observat în prima, a doua săptămână, o creştere a numărului de cazuri", spune Andrei Baciu, secretar de stat în Ministerul Sănătăţii.